Diari Oficial de la Generalitat Valenciana


Sumari del DOGV 8280, del 24-04-2018 (2018/3971)

CORRECCIÓ d'errades de la Resolució de 28 de febrer de 2018, del director general de Recursos Humans i Econòmics, per la qual es convoca concurs per a la provisió de diverses direccions de servei i de secció assistencials en diferents hospitals dependents de la Conselleria de Sanitat Universal i Salut Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8280

Data del DOGV
:   24-04-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/3971


Data del document
:   18-04-2018

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * concurs administratiu

CORRECCIÓ d'errades de la Resolució de 28 de febrer de 2018, del director general de Recursos Humans i Econòmics, per la qual es convoca concurs per a la provisió de diverses direccions de servei i de secció assistencials en diferents hospitals dependents de la Conselleria de Sanitat Universal i Salut Pública. [2018/3971]  
Advertit errors materials d'omissió de places en la Resolució de 28 de febrer de 2018, del director general de Recursos Humans i Econòmics, per la qual es convoca concurs per a la provisió de diverses direccions de servei i de secció assistencials en diferents hospitals dependents de la Conselleria de Sanitat Universal i Salut Pública, publicada en el Diari Oficial de la Generalitat Valenciana número 8254, de 14 de març de 2018, que va ser corregida el 3 d'abril de 2018 i publicada en el DOGV número 8268, de 6 d'abril de 2018.  
D'acord amb el que preveu l??article 109.2 de la Llei 39/2015, d'1 d'octubre, del procediment administratiu comú de les administracions públiques, que permet a les administracions públiques rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes i necessitant esmenar el nombre i denominació de places convocades.  
  
Fent ús de les competències atribuïdes per l'article 16 del Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, modificat per l'apartat 2 de l'article 28 del Decret 103/2015, de 7 de juliol del Consell, pel qual s'estableix l'estructura orgànica bàsica de la Presidència i de les conselleries de la Generalitat, en la seua redacció donada pel Decret 23/2018, de 23 de març, del Consell, i de conformitat amb el que estableix el capítol II del títol III del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servei d'institucions sanitàries públiques del sistema valencià de salut, resolc:  
  
  
Primer  
Ampliar l'annex IV de la resolució de la convocatòria amb les places següents:   
  
DEPARTAMENT DE SALUT DE LA FE  
27515 Direcció de secció facultativa de pediatria, amb àmbit d'actuació cardiologia pediàtrica.  
  
DEPARTAMENT DE SALUT D'ELX  
2907 Direcció de secció facultativa d'hematologia i hemoteràpia.  
2976 Direcció de secció facultativa d'anestèsia i reanimació.  
39957 Direcció de secció facultativa de medicina interna.  
2877 Direcció de secció facultativa de radiodiagnòstic.  
  
DEPARTAMENT DE SALUT DE VINARÒS  
42179 Direcció de secció facultativa d'urgència hospitalària.  
  
Segon  
Obrir nou termini de presentació de sol·licituds, d'un mes comptat des de l'endemà de la publicació de la present resolució en el Diari Oficial de la Generalitat Valenciana per al personal que opte a les places incloses en la present correcció.  
  
Contra la present resolució pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la seua publicació, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament recurs de reposició davant d'aquesta direcció general, en el termini d'un mes des de l'endemà de la seua notificació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Tot això sense perjuí que s'utilitze qualsevol altra via que per al seu dret estime convenient.  
  
València, 18 d'abril de 2018.- El director general de Recursos Humans: Justo Herrera Gómez.